open-index/open-wikipedia-markdown huggingface dataset:
סוכנות החלל המקסיקנית

ממוזער| טלסקופ תקשורת חלל במקסיקו

**סוכנות החלל המקסיקנית** (בספרדית: **Agencia Espacial Mexicana**; בראשי תיבות: **AEM**) היא סוכנות החלל הלאומית של מקסיקו, שהוקמה ביולי 2010. לסוכנות אין תשתיות ומטרתה לקדם ולתאם חינוך, מחקר ופיתוח של פעילויות הקשורות לחלל הנעשות במדינה.

## היסטוריה
הגוף הקודם הישיר של הסוכנות היה "ועדת החלל הלאומית" (Comisión Nacional del Espacio Exterior), משרד שנוצר על פי צו נשיאותי ב-31 באוגוסט 1962 והוכפף למזכירות התקשורת והתחבורה, שערך ניסויים ברקטות, טלקומוניקציה ומחקרים אטמוספיריים משנת 1962 עד 1976. לאחר פירוקה באמצעות צו נשיאותי, ב-3 בנובמבר 1977, פעילויות מסוימות מומנו על ידי מכון התקשורת המקסיקני, (שהפך לוועדה הפדרלית לתקשורת), על ידי Satmex - אז חברה בבעלות המדינה - וכמה מוסדות להשכלה גבוהה, כגון Universidad Nacional Autónoma de México, Instituto Politécnico Nacional, Instituto Nacional de Astrofísica, Óptica y Electrónica, Centro de Investigación Científica ו- de Educación Superior de Ensenada ו-CINVESTAV.

### הצגה בקונגרס
הצעת החוק להקמת סוכנות חלל רשמית, הוגשה במקור על ידי חוסה לואיס גרסיה ופרננדו דה לה פינייה

היזמים הציגו בפני הקונגרס הצעת חוק שמטרתה העיקרית הייתה, לטענת פרננדו דה לה פינייה, לקדם השקעות פרטיות ולהקל על הקמת חברות תעופה וחלל בינלאומיות במדינת הידאלגו.

הסוכנות אושרה על ידי בית הנבחרים המקסיקני (208 הצביעו בעד, 2 התנגדו ו-4 נעדרו מההצבעה) ב-20 באפריל 2010 לאחר שקיבלה הצבעה אמונית משמעותית ב-26 באפריל 2006.

### אישור הסנאט
היו מחאות וחששות של כמה מגזרים שלא היו מרוצים מאי התייעצותם לפני שהוצג הגוף החדש בפני בית הנבחרים להצבעה. מסיבה זו, סנאטור מטעם מפלגת PRD ונשיא הוועדה למדע וטכנולוגיה של הסנאט, פרנסיסקו חאבייר קסטלון פונסה, ביקש להקים פורומים כדי לזהות חששות וחילוקי דעות. לאחר מכן הוקמה קבוצת קידום לסוכנות החלל ('Grupo Promotor de la Agencia Espacial Mexicana') שיזמה חוק חדש לקונגרס המקסיקני. להצעה זו נכללו הערות מטען המועצה המייעצת למדע של נשיאות הרפובליקה. היוזמה החדשה בסופו של דבר אומצה על ידי הסנאט פה אחד ב-4 בנובמבר 2008.

### הקמה
החוק שיוצר את הסוכנות פורסם על ידי הנשיא פליפה קלדרון ב-30 ביולי 2010 ונכנס לתוקף ב-31 ביולי 2010. המועצה הראשונה הוקמה ב-7 בספטמבר 2010. הדירקטוריון ארגן סדרת פורומים עם מומחי חלל כדי להתוות מדיניות חלל, שפורסמה ב-13 ביולי 2011. ב-1 בנובמבר 2011 מונה פרנסיסקו חאבייר מנדייטה חימנז למנכ"ל הסוכנות החדשה.

## פעילויות
הסוכנות נמצאת בשלביה הראשונים של זיהוי והגדרת צרכים ויעדים. בימים אלה היא מקיימת פורומים לפיתוח יעדים ואסטרטגיות ברורים בענף התעופה והחלל.  בשנת 2012 שועבד מימון לוויין חינוכי,  אך הוא לא הוענק בפועל.

ב-10 בדצמבר 2017 הוכרזה טיסת בלון סטרטוספרית עם גונדולה, *Nanoconect-1*, שהוגדר כרכיב החלל הראשון ששוגר על ידי AEM.

ביוני 2015  AEM חתמה על חוזה שיגור להובלת מיקרו-גששיות כמטען משני על הנחתת הירח של Astrobotic Technology בשם "פרגרין'", שתוכננה לשיגור לשנת 2021.  אבל בשנת 2019, מניפסט הטיסה של Astrobotics מראה שסוכנות החלל AEM לא תיקח חלק בהטסת גשושיות.

## קישורים חיצוניים

*  

* האתר הרשמי של קבוצת הקידום של סוכנות החלל המקסיקנית 
* מפת דרכים לתעשיית החלל של מקסיקו, 2013 (PDF).

## הערות שוליים

קטגוריה:סוכנויות חלל
קטגוריה:מקסיקו: תקשורת
קטגוריה:ממשלת מקסיקו
קטגוריה:מקסיקו: מדע וטכנולוגיה
סובארו R1

**סובארו R1** (ביפנית: **スバル・R1**, באנגלית: **Subaru R1**) היא מכונית סופרמיני, שהוגדרה בקטגוריית כלי הרכב ביפן "Kei car"  מתוצרת יצרן הרכב היפני סובארו אשר יוצרה בין השנים 2005–2010.

יצרנית הרכב סובארו היא חברת בת של התאגיד הרב-לאומי היפני **Subaru Corporation**  (שם רשמי: "פוג'י תעשיות כבדות בע״מ"" (באנגלית: "Fuji Heavy Industries", ביפנית: **富士重工業株式会社**).

## "סובארו R1"

* 3 דלתות האצ'בק.
* 4 נוסעים.
* מנוע קדמי - רוחבי.
* סוגי הנעה: הנעה קדמית, הנעה כפולה 4x4.
* מנוע בנזין.
* מנוע קירור מים.
* צמיגים: 175/65 R14 (קדמיים ואחוריים).
* קיבולת מכל דלק - 40 ליטר.
### דגמים

* "DBA-RJ1" - מנוע הנעה קדמית
* "DBA-RJ2" - מנוע הנעה כפולה 4x4
* "ABA-RJ1" - מנוע הנעה קדמית
* "ABA-RJ2" - מנוע הנעה כפולה 4x4

## תמונות

קובץ:Subaru R1 rear.jpg| "סובארו R1"
קובץ:Subaru R1 (RJ1) front.JPG| "סובארו R1" דגם "RJ1"
קובץ:Subaru R1 002.JPG| "סובארו R1"
קובץ:R1interior.jpg| "סובארו R1" - מבט לתא הנהג ולוח מחוונים
קובץ:Subaru R1.jpg| "סובארו R1"
קובץ:SUBARU R1 S engine.JPG| "סובארו R1" - מבט למנוע


## ראו גם
* סובארו
* סובארו R-2
* סובארו R2

## קישורים חיצוניים

* 
* 

## הערות שוליים

קטגוריה:מכוניות סופרמיני
R1
קטגוריה:דגמי מכוניות שהושקו ב-2005
קטגוריה:כלי רכב יפניים
קטגוריה:כלי רכב מסוג קיי
רד נק

[250px|ממוזער|שמאל|עובדים חקלאיים לבנים ב[אלבמה, 1936]]
**רֵד נֵק** (באנגלית: **Redneck**, מילולית: "אדום-צוואר") הוא כינוי לאמריקאי כפרי לבן נתפס כממעמד סוציו-אקונומי נמוך, חסר השכלה, עובד-כפיים ממדינות דרום ארצות הברית. הכינוי מתקשר עם שמרנות, הומופוביה, גזענות (בפרט נגד אפרו-אמריקאים, היספנים ולעיתים גם יהודים), תמיכה בזכות האזרח לשאת נשק ויש מי שיטען שהרד נק מתנגדים לתקינות פוליטית. הכינוי נחשב למעליב, אף שתושבי הדרום משתמשים בכינוי על מנת לכנות זה את זה ואת עצמם בהומור. הכינוי מקביל במידה מסוימת ל"זבל לבן", אף שרד נק נושא פחות מטען ביקורתי ממנו. הכינוי מקביל גם ל"קראקר" (cracker, בן טקסס, צפון פלורידה או ג'ורג'יה) ו"הילבילי" (תושבי דרום רכס הרי האפלצ'ים והרי אוזארק. ״הילבילי" הוא כינוי לאדם המתגורר באזור ספר, עני, בור, חסר חינוך, ומטופל בילדים רבים.

## היסטוריה של הביטוי
ב-1893 הופיע דיווח על חוואים לבנים בדרום העובדים קשה תחת כיפת השמיים ובעקבות כך ערפם אדום וצרוב-שמש. הביטוי הופיע כבר ב-1891 בתעמולת בחירות כביטוי לא-פוגעני, שקורא ל"רד נקס" לצאת ולהצביע עבור האינטרסים שלהם. בסביבות 1900 היה "רד נקס" כינוי לחברי המפלגה הדמוקרטית כפריים עניים מהדרום. קבוצה זו ניצבה בפרט נגד העשירים והמשכילים ממדינות ניו אינגלנד.

## קישורים חיצוניים

* הגדרה במילון מריאם-ובסטר
* הגדרה במילון קיימברידג'
* קלרנס פייג',  "'Redneck' is not a word that a politician should take lightly" מילווקי סנטינל, 18 ביולי 1989

## הערות שוליים

קטגוריה:פולקלור אמריקאי
קטגוריה:ארצות הברית: דמוגרפיה
קטגוריה:ביטויים סטריאוטיפיים
קטגוריה:אמריקאים לבנים
איריס (סרט)

**איריס** הוא סרט קולנוע ישראלי משנת 1968 בבימויו, כתיבתו והפקתו של דוד גרינברג, עם גדעון שמר, שמוליק קראוס, ברכה נאמן וליאורה רמון בתפקידים הראשיים.

נמנה עם הסרטים הבודדים בהם שיחקה חנה רובינא.

## תקציר העלילה
יואל נאמן (גדעון שמר) הוא עיתונאי בן 40 שנמצא במשבר. הוא עומד להתגרש מאשתו שולה (ברכה נאמן), וחושב להתפטר מעבודתו בעיתון ומהעורך מישורי (ניסן יתיר), ולהוציא לאור ספר שירים של אביו המנוח.

אמו האלמנה (חנה רובינא) מנהלת בית אבות קטן ומצפה שיואל ושולה יעניקו לה נכד. הם רוצים להסתיר ממנה את העובדה שהם מתגרשים.

יורם (שמוליק קראוס) הוא עיתונאי וחבר קרוב של יואל. הם עובדים באותו עיתון והעורך מישורי (ניסן יתיר) מנסה לסכסך ביניהם. בתחילת הסרט מתואר טקס הגירושים של יואל ושולה כשיורם והמדפיס חיימק'ה (יעקב בודו) משמשים כעדים לפני בית המשפט הרבני.

יורם מעודד את חברו, מכניס אותו למסיבות שתייה של החברה הבוהמית ומנסה להכיר לו בחורות ביניהן את חברתו קארין (מנדי רייס-דייוויס) אך יואל לא מוצא עניין. הוא גר כעת בדירת גג עלובה וכשהוא חוזר לביתו בלילה הוא פוגש באיריס (ליאורה רמון), נערה כבת 16 כשהיא קוראת את "ז'אן קריסטוף" של רומן רולן. היא מוצאת חן בעיניו והם מתיידדים ומסיירים ברחבי תל אביב ביום חורף סוער.

שולה לא יכולה להמשיך לשקר לאמו של יואל המצפה ממנה לנכד ומודיעה לה כי לא יהיה שום נכד, ועל כך שהם מתגרשים. האם נתקפת בהלם ומאושפזת בבית חולים מבלי יכולת לדבר ולתקשר. יורם המסוכסך עם יואל מוסר לו פרטים לא נעימים על "עברה" של איריס. יואל הנרגש מחפש את איריס ומוצא אותה בסירה בגדת נחל הירקון. הוא כופה עצמו עליה אך מתברר לו שכל מה שאמר יורם הוא שקר והוא רץ אליו כדי לסיים את החשבון איתו.

## שחקנים

## הפקה
הסרט צולם בתל אביב בשחור-לבן ויש בו תיאור של הטיילת, נחל הירקון ושאר מקומות בתל אביב כפי שהיו אז ביום חורפי גשום וסוער. זה סרטו העלילתי היחיד של גרינברג שחדל לביים סרטים עלילתיים בעקבות הביקורות הקשות שקיבל בסרט זה.

הסרט יצא זמן קצר לאחר מלחמת ששת הימים ושיקף את המציאות הפוסט-הרואית של חיי הבוהמה שחרגה מגבולות הקולנוע הלאומי-ציוני שהיה נפוץ אז. הסרט נחשב לשערורייתי אז, וגם היום, בכך שהציג רומן בין גבר בן 40 לנערה בת 16. דוד גרינברג שאב השראה לדמותם של יואל וחברו יורם מחייו האישיים שלו עצמו ומסיפור חייו של ידידו איקא ישראלי. דמותה של איריס רומז לקשרים האישיים שהיו לשניהם עם האמנית דפנה ערוד

בסרט יש גם תצוגת בגדים מסוף שנות ה-60 שאותם עיצב לסרט גדעון אוברזון.

בית האבות בסרט צולם בבתי טובקין, מתחם שכונה סגורה בגבול שכונת מרכז בעלי מלאכה ומתחם בתי שפירא. במקום שכן באותה תקופה בית אבות.

נעימת הסרט שהולחנה על ידי דוד קריבושי ובוצעה על ידי הזמרת אלכסנדרה הייתה באותו הזמן להיט.

## קישורים חיצוניים

* נעימת הסרט איריס בביצוע אלכסנדרה, באתר יוטיוב
* 

## הערות שוליים

קטגוריה:סרטי 1968

קטגוריה:סרטים בעברית
קטגוריה:סרטי שחור-לבן ישראליים
קטגוריה:סרטים ישראליים משנת 1968
להאיר את יוסי

**להאיר את יוסי** הוא סרטם של קובי פרג' ומוריס בן מיור על חייו של הזמר והיוצר יוסי בנאי. הסרט מורכב מקטעי ארכיון נדירים מתוך סרטים, הצגות, מופעי בידור, שירה ותוכניות רדיו שהגיש, ומובאים בליווי קולו של בנאי כממואר קולנועי.

הסרט השתתף בפסטיבל הקולנוע ירושלים 2019 במסגרת תחרות ון ליר לקולנוע ישראלי תיעודי באורך מלא. הסרט יצא לאקרנים בחודש ספטמבר 2019, ויוקרן בעתיד בערוץ 8 של HOT. הסרט זכה לביקורות חיוביות מצד המבקרים, בכלל זה הבחירה הרשמית בפסטיבל הקולנוע בירושלים ופסטיבל דוק-אביב גליל, ועל כן נחשב כאחד הסרטים התיעודיים המבטיחים של שנת 2019. בשנת 2020 זכה בתחרות הקולנוע הדוקומנטרי הישראלי בפרס העריכה הטובה ביותר והמוזיקה המקורית הטובה ביותר, וכן באותה השנה היה מועמד לפרסי אופיר בקטגוריית הסרט התיעודי הטוב ביותר.

## רקע
הסרט הוא שיתוף פעולה שלישי במספר (אחרי הסרטים "פוטו פרג'" ו"אלבום פרטי") בין הבמאי קובי פרג' לעורך מוריס בן מיור. הסרט הוא תוצר עריכתי של 500 שעות ארכיון מתוך הופעות תיאטרון, קולנוע, רדיו, טלוויזיה וראיונות בהם השתתף יוסי בנאי.

מקורות ההשראה לסרט הם רבים ומגוונים, ביניהם ניסיונות דומים שנעשו בקולנוע תיעודי כגון הסרט Listen to Me Marlon,ובסרטים עלילתיים כגון הפרפר ופעמון הצלילה ומלאכים בשמי ברלין, שבהם מתקיים דיאלוג בין קריינות של הגיבור למונטאז' ויזואלי לירי.

## עלילה
הסרט מורכב מקטעי זיכרונות של יוסי בנאי בגוף ראשון מילדותו ועד מותו ומובא בסגנון ממואר.

התמה המרכזית בה עוסק הסרט היא הזמן וחלוף הזמן. בנאי מספר על משפחתו והילדות בירושלים, על ראשית דרכו המקצועית, חבריו, אהבותיו, פחד במה וקשי פרנסה התמודדות עם ביקורות ויחסיו עם הקהל.

הסרט מגולל באמצעות קטעי ארכיון נדירים את חייו של יוסי בנאי כאשר קולו של בנאי מלווה את הצופה במהלך תחנות חייו.

במהלך הסרט נפרשת דמותו של בנאי ומלווה את כל התפניות אשר התרחשו במהלך הקריירה שלו כשחקן, זמר, כותב, במאי, בדרן וקריין.

## הפקה
* בימוי: קובי פרג', מוריס בן מיור
* הפקה: שיר הלנה רוזן
* תסריט: מוריס בן מיור, קובי פרג', שאולי מלמד
* עריכה: מוריס בן מיור, שאולי מלמד
* עיצוב פסקול: יוסי אפלבאום
* מוזיקה מקורית: יונתן בר-גיורא
* מקור: בן–מיור & פרג' סרטים
*אריזה גרפית: מירב שחם
*אפקטים מיוחדים: ערן פלר
* גופים תומכים: קרן גשר לקולנוע רב תרבותי, הקרן החדשה לקולנוע וטלוויזיה, ערוץ 8

## פסקול
פסקול הסרט שזור שירים בביצועו של יוסי בנאי מתקופות שונות בחייו, כמו "אהבה בת 20", "הגורילה", "נשים נשים" ועוד. לצד אלה משובצים בפסקול קטעי קריאה של יוסי מתוך האלבומים "פגישה לאין קץ" ו"יוסי בנאי קורא תהלים". את המוזיקה המקורית לסרט הלחין והפיק יונתן בר גיורא, שהפיק מוזיקלית, עיבד והלחין את שני אלבומי הקריאה הנזכרים, וכן הפיק מוזיקלית ועיבד (וגם הלחין 3 רצועות) באלבום לאט. במאי 2020 יצא לאור אלבום פסקול הסרט שהלחין בר גיורא. בר גיורא זכה על עבודתו המוזיקלית בסרט בפרס המוזיקה המקורית של פורום היוצרים הדוקומנטריים.

## קישורים חיצוניים

* 
* תקציר הסרט באתר גלריה, הארץ
* תקציר הסרט באתר פסטיבל הקולנוע בירושלים
* טריילר הסרט ב-YouTube
* אלבום פסקול הסרט בספוטיפיי
* אלבום פסקול הסרט בAPPLE MUSIC
* 

## הערות שוליים

קטגוריה:סרטי 2019
קטגוריה:סרטים בעברית
קטגוריה:סרטים תיעודיים ישראליים
קטגוריה:סרטי קובי פרג'
פתן ים פרוני

**פתן ים פרוני** (שם מדעי: *Hydrophis peronii*) הוא מין של פתן ים מתת-משפחת פתני הים שבמשפחת הפתניים אשר תפוצתו במזרח האוקיינוס השקט. הוא נקרא על שם החוקר הצרפתי פרנסואה פרון (François Péron).

## מאפיינים
נחש זה מגיע לאורך 1.23 מטר והוא בעל ראש קטן עם "קרניים" קטנות בדומה לאלה של השפיפון ועיניים לבנות קטנות. הגוף אפור עד חום-זית ועד שזוף ועל הגוף כתמים בהירים צרים יחסית, כשהבטן בהירה. הזנב רחב ושטוח ומשמש כהגה.

מין זה נפוץ לאורך החוליות ושוניות האלמוגים שבין תאילנד ווייטנאם לאינדונזיה, גינאה החדשה, אוסטרליה ועד קלדוניה החדשה במזרח. הוא מגיע בצפון עד לגואנגדונג שבסין, ים סין הדרומי ולמצר טאיוואן.

לנחש זה ארס משתק קטלני המדורג כאחד מהחזקים ביותר בין הנחשים. הארס יכול לשתק ולהרוג בקלות אדם אך הוא מיועד לשתק דגים שהנחש אוכל ומהירים מכדי שהוא ירדוף אחריהם.

## קישורים חיצוניים

קטגוריה:בעלי חיים שתוארו ב-1853
קטגוריה:טקסונים שתוארו בידי אנדרה מרי קונסטנט דומריל
קטגוריה:פתני ים
קטגוריה:אינדונזיה: זוחלים
קטגוריה:וייטנאם: זוחלים
קטגוריה:פפואה גינאה החדשה: זוחלים
התחיות נוצרית

**הִתְחַיּוּת**  היא התעניינות רוחנית בחיי הכנסייה בקהילתה. תומכי ההתחיות מאמינים בשיבה של הכנסייה למערכת יחסים חיובית עם אלוהים לאחר תקופה של דעיכה מוסרית. התכנסויות של לא-מאמינים נחשבות בעיני מנהיגי הכנסייה כבעלי השפעה חיובית על ההתחיות.

בספרות הנוצרית המחקרית, המושג 'תחייה' נלקח מסיפורי המקרא המתארים שקיעה והתעוררות מחודשת של אמונתם של בני ישראל באלוהים. בפרט, סיפורים על ממלכות יהודה וישראל מציגים נרטיבים שונים של שקיעה והתעוררות בהתאם לשליט: מלך רשע או צדיק. בין הסיפורים ניתן למנות את סיפורו של המלך יאשיהו שדחה את עבודת האלילים והשיב את עבודת השם אל בית המקדש, ואת סיפור מרד המכבים, שהצליחו להתנגד לפולחן פגאני ולהביס צבא זר.
במהלך ההיסטוריה של הנוצרים בארצות הברית זיהו ההיסטוריונים כמה גלים של התעוררות דתית נוצרית בסביבות השנים 1727, 1792, 1830, 1857 ו-1882. גם בארצות אחרות תוארו תופעות דומות. במאה ה-20 בלטו ה"ההתחיות הוולשית"  (1905-1904), ההתחיות מרחוב אזוסה בלוס אנג'לס (1906) 
ההתחיות בלוקולה באוגנדה ושאר אפריקה המזרחית (בשנות ה-1930), "התנועה של ישו " בחוף המערבי של ארצות הברית בשנות ה-1970, "התחיות באריו" אצל שבט הקלביטים בקרב הדאיאקים במזרח מלזיה (סרוואק) ובחלק האינדונזי של קלימנטן, ב-1971,  וההתחיות בצ'ילה ב-,1909.  ,תנועות דומות קמו בעוד מקומות באמריקה, אפריקה ואסיה
.

## הערות שוליים

קטגוריה:נצרות
פתן ים סכיסטוסה

**פתן ים סכיסטוסה** המכונה **נחש ים מקורי** (שם מדעי: *Hydrophis schistosus*) הוא מין של נחש ים ממשפחת הפתניים המצוי במימי האזור האינדו פסיפי בטווח שבין איי סיישל, מדגסקר והים הערבי, לעבר המפרץ הפרסי, פקיסטן והודו לדרום-מזרח אסיה במיאנמר, תאילנד ווייטנאם. לעיתים הוא נכנס גם לנהרות.

## מאפיינים
נחש ימי זה מגיע לאורך של עד 140 סנטימטרים (אך נפוץ יותר באורך מטר אחד), והוא בעל נחיריים רחבים בעלי קשקשים נוקשים מורחבים לאורך הלסת, המשווים ללסת מראה של מקור. הראש רחב והגוף אפור כהה למעלה ולבן מלמטה עם רצועות פסים בצבע שחור עד ירוק-זית. נחשים אלה יכולים לצלול עד לעומק 100 מטרים ולעלות לנשום פעם בחמש שעות. כמו רוב נחשי הים הם משריצים מתחת למים.

הנחש פעיל בלילות, אז הוא שוחה בשוניות האלמוגים בחיפוש דגים. ההכשה משתקת את הדגים במהירות.

נחש זה אחראי למרבית ההכשות מנחשי ים, למעלה מ-90%. זאת כתוצאה מאופייו הפראי ועקב תפוצתו הרווחת, כשהוא הנפוץ שבכל נחשי הים של הודו. מנת הLD50 של הארס הוא 0.1125 מ"ג/ק"ג, כשהתפוקה הממוצעת היא 7.5-9 מ"ג ארס בהכשה. הארס מורכב מנוירוטוקסין ומיוטוקסין (Myotoxin) חזק היכול להרוג בקלות, תוך קריסה של מערכת הנשימה ושל הלב.

## קישורים חיצוניים

## הערות שוליים

קטגוריה:בעלי חיים שתוארו ב-1803
קטגוריה:טקסונים שתוארו בידי פרנסואה מארי דודין
קטגוריה:פתני ים
קטגוריה:הודו: זוחלים
קטגוריה:בנגלדש: זוחלים
קטגוריה:תאילנד: זוחלים
רחב זנב שחור-רצועות

**רחב זנב שחור-רצועות** (שם מדעי: *Laticauda semifasciata*) הוא מין של נחש ים מהסוג רחב זנב המצוי בטבע במזרח האוקיינוס השקט לחופי יפן, סין, טאיוואן וקוריאה ובחלק מדרום-מזרח אסיה בווייטנאם, סינגפור, הפיליפינים ובאינדונזיה. לאחרונה מין זה נצפה באזורים צפוניים, ככל הנראה בשל שינויי אקלים המשפיעים על בתי גידולם. מין זה קרוב לקרייט ימי מפוספס.

## מאפיינים
לנחש רצועות שחורות לאורך גופו הבהיר והוא בעל ראש רחב אך קצר וזנב רחב. הנחשים הזכרים והנקבות מגיעים לבגרות מינית באורך 80 ס"מ ו-70 ס"מ בהתאמה, עם אורך מקסימלי של 170 ס"מ. הנחש מותאם לחיים בים והוא יכול לעצור את נשימתו עד לשש שעות מתחת למים. בניגוד לשאר נחשי הים הנקבות מטילות 3–6 ביצים על החוף.

זהו נחש ארסי מאוד, עם ארס החזק פי 10 מארס של קוברה, מה שמאפשר לו להרוג אדם בקלות. עם זאת הוא כמעט ולא מכיש אנשים והוא יתקוף רק כמוצא אחרון. הטרף של הנחש הוא דגים שונים שוכני אלמוגים והוא מכניס את ראשו לחריצי אלמוגים כדי להכיש ביעילות דגים לא זהירים. לעיתים הוא משתף פעולה עם צניניות ודגי מולית.

## קישורים חיצוניים

## הערות שוליים

קטגוריה:בעלי חיים שתוארו ב-1837
קטגוריה:טקסונים שתוארו בידי קספר גאורג קרל ריינורדט
קטגוריה:פתני ים
קטגוריה:וייטנאם: זוחלים
קטגוריה:סין: זוחלים
סימון קורונוסקי

**סימון קורונוסקי** (במקדונית: **Симеон Коруноски**, באנגלית: **Simeon Korunoski**; נולד ב-16 בפברואר 2001) הוא מוזיקאי, זמר-יוצר פופ צפון מקדוני.

## ביוגרפיה
קורונוסקי נולד בעיר קיצ'בו שבמקדוניה הצפונית ועבר עם משפחתו לאוחריד. הוא לומד בבית הספר למוזיקה "איליאה ניקולובסקי-לואי" (במקדונית: Ilija Nikolovski-Luj) בסקופיה.

קורונוסקי החל לנגן בגיטרה בגיל 9 וכמה שנים מאוחר יותר כבר הייתה לו להקה משלו איתה ניגנו מוזיקת רוק.

בשנים 2016–2017 השתתף והגיע לגמר בתוכנית הטלוויזיה המקומית לכישרונות צעירים - Casting Talent Show (במקדונית: Кастинг талент шоу) ולאחר מכאן במחזמר המקדוני "הסוד שלי" (במקדונית: Тајно моја) שהופק על ידי האופרה והבלט הצפון מקדוני ונוהל בידי השחקן המפורסם .

הבלדה "Најмила" של הסופרת ניקולה דויצ'ינובסקי, הביאה לו את פרס הבכורה הטוב ביותר בפסטיבל המוזיקה "אוחריד-פסט", כמו גם המקום הראשון בפסטיבל הבינלאומי ה-23 "ערמונים זהובים" בבולגריה.

בנוסף להיותו זמר, נגן ומלחין הוא גם שחקן ומשתתף בתפקידי מפתח במחזות זמר ופסטיבלים מובילים במקדוניה וסביבתה.

קורונוסקי שר במקדונית ובאנגלית, שתי השפות אותן הוא דובר.

בשנת 2020 קיבל קורונוסקי מלגה ממשרד התרבות של מקדוניה הצפונית כדי להגיע למסע הופעות בישראל ביחד עם הזמרת הלנה סושה, אף היא ממקדוניה הצפונית.

### פרסים
בשנת 2017 במחזמר "Ezerski Biseri" שהתקיים בעיר סטרוגה, זכה קורונוסקי במקום השני.

בשנת 2017 בפסטיבל הבינלאומי "ערמונים זהובים" שהתקיים בבולגריה זכה קורונוסקי במקום הראשון.

בשנת 2019 שירו של קורונוסקי, "Part of me" זכה בפרס על ההפקה הטובה ביותר בפסטיבל המוזיקה "אוחריד-פסט".

## שירים

### מחזות זמר

## קישורים חיצוניים

* סימון קורונוסקי באתר Sound Cloud

## הערות שוליים

קטגוריה:זמרים-יוצרים
קטגוריה:מקדונים
קטגוריה:ילידי 2001
זאב גלמור

**זאב (וילי) גלמור (גוטליב)** (נפטר ב-23 באוקטובר 2018) היה הממונה על ההגבלים העסקיים בין השנים 1978–1992.

בטרם מינויו של גלמור לתפקיד הממונה על ההגבלים העסקיים, שימש כפקיד במשרד התעשייה והמסחר.

בזמן כהונתו של גלמור, הרשות להגבלים עסקיים היוותה אגף במשרד המסחר והתעשייה. במהלך כהונתו גובש חוק ההגבלים העסקיים, התשמ"ח-1988, שהחליף את חוק ההגבלים העסקיים, התשי"ט-1959, וכלל תיקונים ושינויים לפי המלצות של ועדות ציבוריות ולפי ניסיון הפעלת החוק במשך השנים. בין השאר פעל גלמור בתחומים הבאים:
* הגשת תביעה, בשנת 1979, נגד איגוד המוסכים, על קביעת מחירון מנחה לשירותי המוסכים.
* הזהרת הבנקים, בשנת 1981, שלא לתאם ביניהם את שערי הריבית שהם משלמים בתוכניות חיסכון. בהמשך, הוגש כתב אישום נגד ארבעת הבנקים הגדולים ומנהליהם, באשמת גיבוש הסדר כובל. הבנקים הורשעו ועל כל אחד מהם הוטל קנס בסך 40,000 ש"ח, והופסקו ההליכים נגד מנהליהם. בעקבות משבר מניות הבנקים הוציא גלמור הנחיות לשלושת הבנקים הגדולים, למניעת פעילות שיש בה הגבל עסקי.
* הגשת תביעה, בשנת 1988, נגד יבואן תקליטים וסוחרי תקליטים, על הסדר כובל לקביעת מחירי התקליטים.
* הכרזה על חברת המלט "נשר" כמונופול.

לדברי העיתונאי הדר חורש, גלמור "נחשב לממונה פסיבי, שעסק בעיקר באישור או בפסילה של מיזוגים ורכישות ונחשב למכשול עביר למדי בפני אנשי עסקים, שחיברו חברות והשתלטו על נתחים גדולים מהשווקים שבהם פעלו".

## לקריאה נוספת
* זאב גלמור, "גישתו של הממונה לפיקוח על הגבלים עסקיים - סוגיות נבחרות", **[[עיוני משפט]]** טו, 1990, עמ' 589–628.

## הערות שוליים

קטגוריה:עובדי משרד המסחר והתעשייה
קטגוריה:הממונים על ההגבלים העסקיים
קטגוריה:ישראלים שנפטרו ב-2018
מייקל קרמר

**מייקל קרמר** (באנגלית: **Michael Kremer**; נולד ב-12 בנובמבר 1964) הוא כלכלן יהודי אמריקאי, פרופסור לכלכלה באוניברסיטת הרווארד. אחד משלושת זוכי פרס נובל לכלכלה לשנת 2019.

## קורות חיים
קרמר נולד ב-1964, בניו יורק, לזוג יהודי אמריקאי. אביו, יוג'ין קרמר היה בנם של מהגרים יהודים מאוסטריה ופולין. אמו, שרה ליליאן (לבית קימל) קרמר, בתם של מהגרים יהודים מפולין. האם הייתה פרופסור לספרות אנגלית, שהתמחתה בספרות השואה וספרות יהודית אמריקאית.

קרמר למד וב-1985 סיים תואר ראשון (BA) במדעי החברה באוניברסיטת הארווארד וב-1992 סיים את הדוקטורט בכלכלה. עשה את לימודי הפוסט דוקטורט שלו במשך שנה ב-MIT ולאחר מכן המשיך ללמד באוניברסיטה זו במשך שש שנים עד 1999, עת עבר להארווארד, בה הוא מלמד מאז. פרופסור לכלכלה מאז 1998, תחילה ב-MIT ואחר כך בהרווארד. חבר ב.

נשוי לרייצ'ל גלנרסטר , הכלכלנית הראשית של המשרד לפיתוח בינלאומי בממשלת בריטניה.

## פרס נובל
מחקריו של פרופסור קרמר נסבו על הדרך להפחתת העוני והיו ייחודיים בשל ביצועם בדרך מדעית טהורה, כולל ניסויים בשטח עם קבוצות בקרה ועל כך הוא גם זכה בפרס נובל.

## ספריו

* 
* 
* 


## ראו גם
* יהודים זוכי פרס נובל

## קישורים חיצוניים

* 

* "Michael Kremer wins Nobel in economics", באתר Harvard Gazette

## הערות שוליים

קטגוריה:זוכי פרס נובל לכלכלה
קטגוריה:זוכי פרס נובל לשנת 2019
קטגוריה:זוכי פרס נובל יהודים אמריקאים
קטגוריה:כלכלנים יהודים אמריקאים
קטגוריה:סגל המכון הטכנולוגי של מסצ'וסטס
קטגוריה:סגל אוניברסיטת הרווארד
קטגוריה:בעלי תואר דוקטור מאוניברסיטת הרווארד
קטגוריה:יהודים חברי האקדמיה האמריקאית לאמנויות ולמדעים
קטגוריה:אמריקאים שנולדו ב-1964
עכסן טיגרי

**עכסן טיגרי** (שם מדעי: *Crotalus tigris*) הוא מין של נחש ארסי מהסוג עכסן החי בדרום-מערב ארצות הברית, ובצפון-מערב מקסיקו.

## מאפיינים
עכסן זה תואר לראשונה בידי רוברט קניקוט ב-1859. הוא קיבל את שמו עקב הרצועות הכהות שלאורך גופו, המזכירות פסי טיגריס. קל להבחין בו בשל מראה הפסים והראש הקטן והגבוה שלו. הנחש מגיע לאורך של עד 92 סנטימטרים ולמשקל של עד חצי קילוגרם. בדרך כלל הזכרים גדולים יותר מהנקבות. צבעו אפור בהיר, שמנת, צהוב ועד כתום בהיר או ורוד. הפסים כהים באפור כהה עד חום. העכס בקצה גופו בהיר-שחור לסירוגין והרצועות שלו בולטות יותר.

העכסן מצוי מאריזונה ומפרץ קליפורניה עד לסונורה שבמקסיקו. הוא חי באזורי מדבר, קניונים, מישורים סלעיים או שיחיות ולעיתים גם בחורשי אלונים. נחש זה פעיל בלילה במשך הקיץ החם והיבש, אך בחודשי הסתיו והחורף הוא פעיל גם ביום או בין הערביים.

הנחש צד יונקים קטנים כמו עכברים או לטאות קטנות, אך הוא יכול לצוד גדול יחסית לעכסן, כמו עכבר קנגורו, אוגר יערוני או חולדה סוחרת ולטאות מקרינות. הנחש הורג אותם עם ארסו הקטלני, תוך המתנה במארב. הוא עצמו עלול ליפול קורבן לעופות דורסים כמו עיטים או לקויוטים, אך רוב הטורפים עוזבים אותו בשקט.

נחש זה נחשב לתוקפני ביותר, והוא יכיש עם גירוי קל ביותר, אך יזהיר את הטורף לפני באמצעות נענוע מהיר של ה"עכס" שבקצה זנבו. הכשה מנחש זה היא הקטלנית ביותר מבין העכסנים ונחשי אמריקה הצפונית, לאחר המין עכסן מוהאבי. מדד ה-LD50 של העכסן הוא 0.6 מ"ג/ק"ג. אולם כמעט ואין דיווחים על הכשות ממין זה.

## קישורים חיצוניים

## הערות שוליים

קטגוריה:צפעוני גומה
קטגוריה:מקסיקו: זוחלים
קטגוריה:ארצות הברית: זוחלים
קטגוריה:בעלי חיים מדבריים באמריקה הצפונית
לאסלו באנוצי

**לאסלו באנוצי** (במקור **וייס**, בהונגרית**: Bánóczi László,** בודפשט, 23 בנובמבר 1884 – בודפשט, 12 ביוני 1945) היה במאי, מחזאי, סופר, מתרגם ספרותי יהודי-הונגרי.

## קורות חיים וקריירה
[ממוזער|המצבה על קברו ב[בית הקברות היהודי ברחוב קוזמה בבודפשט]]
באנוצי למד משפטים בבודפשט, ואחר כך למד אסתטיקה ופילוסופיה בברלין ובלייפציג. הוא הצטרף לתנועת העבודה ההונגרית בשנת 1904 והנחה את מדיניות התרבות של המפלגה הסוציאל-דמוקרטית. בשנת 1904 היה ממקימי אגודת תאליה (אגודת תיאטרון ספרותית), ובהמשך ניהל אותה בין השנים 1904 לבין 1908 וכן שימש בה גם במאי. בין השנים 1908 לבין 1920 עבד בלשכת העבודה הלאומית של הונגריה ובשנים 1918 עד 1921 היה מנהל הפדרציה הלאומית של שטפאניה. הוא הצטרף לתיאטרון הקומדיה של בודפשט בשנת 1921, שם עבד כבמאי. משנת 1924 היה מנהל התיאטרון ההונגרי, ובשנת 1925 עבד גם כבמאי בתיאטרון מרכז העיר שהיה התיאטרון של ארתור בארדוש ההונגרי-יהודי והוא בעל חשיבות בהיסטורית התיאטרון ההונגרי. בארדוש ניהל אותו ללא הפרעה כמעט במשך שלושה עשורים, כמעט עד שהולאם בשנת 1949. בשנת 1951 שונה שמו ל"תיאטרון יוז'ף קטונה" והוא פועל עד היום בבודפשט). בשנת 1924 עבד כמחזאי בכמה תיאטראות. בשנת 1934 נבחר לנשיא ולמנהל העסקים של "תאליה החדשה", ואחר כך בגלל החוקים האנטי-יהודיים המפלים (החוק היהודי הראשון, השני והשלישי) ניהל והוביל בין 1940 לבין 1944 את הפעילות האמנותית של אומיקה - ההתאחדות הלאומית היהודית-הונגרית לחינוך (OMIKE), שיצרה מקומות עבודה עבור 440 אמנים יהודים נרדפים בתיאטרון גולדמארק בבודפשט.

באנוצי תרגם את "האחים" של גתה (1904) ואת "הטנור" של פרנק ודקינד ((בנימין פרנקלין ודקינד (24 ביולי 1864 - 9 במרץ 1918) היה מחזאי גרמני אשר נמנה עם אבות האקספרסיוניזם)). בנוצי פרסם מאמרים בנושא דרמטורגיה, ספרות, מדיניות חברתית, בריאות ציבורית וכלכלה.

## מחזות חשובים שביים
* Ibsen: Kísértetek
* Hauptmann: Henschel fuvaros
* Shaw: Szent Johanna
* Kaiser: Az elcserélt gyermek
* Pirandello: Az ember, az állat és az erény
* איבסן: רוחות רפאים
* האופטמן: הונשל משא
* שו: סנט ג'והנה
* קייזר: הילד שהוחלף
* פירנדלו: אדם, חיה וסגולה

## ספרו
* שייקספיר על במת היום (בודפשט, 1910)

## לקריאה נוספת
* *Magyar életrajzi lexikon IV: 1978–1991 (A–Z).* Főszerk. Kenyeres Ágnes. Budapest: Akadémiai. 1994. 
* *[http://mek.oszk.hu/02100/02139/html/sz02/184.html לקסיקון הונגרי לאומנות הבמה] Magyar színházművészeti lexikon.* Főszerk. Székely György. Budapest: Akadémiai. 1994. 
*לאסלו באנוצי בקטלוג מוזיאון פטפי

## קישורים חיצוניים

* לקסיקון ביוגרפי הונגרי-לאסלו באנוצי

קטגוריה:סופרים יהודים הונגרים
קטגוריה:מתרגמים יהודים הונגרים
קטגוריה:מפיקי תיאטרון יהודים
קטגוריה:בוגרי אוניברסיטת אטווש לוראנד בודפשט
קטגוריה:ניצולי השואה: הונגריה
קטגוריה:משתתפי פעילות האומנות אומיקה
קטגוריה:במאי תיאטרון יהודים הונגרים
קטגוריה:בודפשט: אישים
קטגוריה:יהדות בודפשט
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:ילידי 1884
קטגוריה:הונגרים שנפטרו ב-1945
מראה (עבודת אמנות)

ממוזער|.
**עבודת מראה** (באנגלית: **Mirror Piece**) היא יצירה פלסטית של אמנות עכשווית שנוצרה ב-1965 על ידי מייקל בולדווין, חבר בקולקטיב האמנות הקונספטואלית הבריטית, אמנות ושפה.

## תיאור

עבודת מראה, היא מיצב של מראות במידות שונות. היא מורכבת ממספר מראות בגדלים שונים, המכוסות בזכוכית רגילה או מעוותת ומוצגות על לוחות עץ. מיצב זה מלווה בהוראות הסבר ובעבודות טקסט התלויות בחלל המוזאון ביחד עם המראות.

## תערוכות
* גלריית ברונו בישופברגר, ציריך, שווייץ.
* המוזיאון לאמנות עכשווית של ברצלונה, ברצלונה, ספרד.
*טירת מונסורו - מוזיאון לאמנות עכשווית, מונסורו, צרפת.

## ניתוח

יצירת אמנות זו, מהראשונות של הקולקטיב אמנות ושפה, מחליפה
את המשטח הקלאסי של הציור על ידי מראות. עובדה המאפשרת לדון, בין היתר, בנושא הייצוג כמו גם במקומו ותפקידו של הצופה ביצירת האמנות. המראה הוא משטח מלוטש המשקף את קרני האור, ללא דימוי, האמנים אומרים על המחווה הזו:

המראה ממוקמת במקום בו יכול להיות הציור, הצופה רואה את עצמו מתבונן ביצירה והשימוש האחרון של הסלפי, תרם רבות לפופולריות של עבודת המראה.

## לקריאה נוספת

* Matthew Jesse Jackson, Art & Language, *Art & Language Reality (Dark) Fragments (Light) Philippe Méaille Collection*, Château de Montsoreau - Musée d'art contemporain, 2018 
* Art & Language, Carles Guerra, Matthew Jesse Jackson, Bartomeu Marí, Philippe Méaille, *Art & Language Uncompleted The Philippe Méaille Collection ,* MACBA, 2014, 


## הערות שוליים

קטגוריה:ציורים
קטגוריה:ציורים מהמאה ה-20
קטגוריה:מיצבים
80 וארבע

**80 וארבע** היא תוכנית מציאות תיעודית ישראלית ששודרה בערוץ כאן 11. הסדרה עלתה לשידור באוקטובר 2019. העונה השנייה של התוכנית עלתה לשידור ב-5 ביוני 2023.

## רקע
התוכנית עוקבת אחר גן ילדים ומשתתפיו. הגן הוקם בבית דיור מוגן, שולבו בו עשרה ילדים בני ארבע וצורפו אליהם עשרה זקנים, המתגוררים בבית הדיור המוגן.

במשך שישה שבועות הגיעו הילדים אל הגן שנפתח. הילדים הלומדים באופן שגרתי בגן ילדים ביישוב קדימה, מלווים בגנן שלהם (גיל שליסר), שהו בגן, למדו ושיחקו ויצרו אינטראקציה עם הזקנים שכולם עברו את גיל השמונים, וחלקם אף עברו את גיל התשעים. הגן רושת במצלמות ומיקרופונים.

הסדרה עוקבת אחר התרומה של נוכחות ילדי הגן לזקנים מבחינה קוגניטיבית, פיזית, ומנטלית ואחר תרומת השהות המשותפת לילדים.

צוות מומחים בתחום החינוך לגיל הרך והגריאטריה עוקב מרחוק אחר הנעשה, וקטעים מדבריהם משולבים בסדרה.

הסדרה מבוססת על פורמט בריטי בשם "Old people's home for 4 years old". העונה הראשונה צולמה בבית הדיור המוגן "בית בכפר" שבביתן אהרן והעונה השנייה בבית הדיור המוגן "משען" ברמת אפעל.

## צוות המומחים
* ד"ר אריק טאיב, פסיכולוג חינוכי, מומחה לילדים
* פרופסור יורם מערבי, מומחה לגריאטריה, מרכז רפואי הדסה
* פרופסור ענת מירלמן, המערך הניוירולוגי, בית החולים איכילוב

## קישורים חיצוניים
*  80 וארבע, באתר תאגיד השידור הישראלי

* 
* 
* 
**ביקורות:**
* 
* 
* 

## הערות שוליים

קטגוריה:תוכניות מציאות תיעודיות ישראליות
קטגוריה:כאן 11: תוכניות וסדרות
קטגוריה:זוכי פרס האקדמיה לטלוויזיה: תוכניות וסדרות
קטגוריה:תוכניות טלוויזיה ישראליות מבוססות על פורמט בריטי
קטגוריה:זקנה
טיגיסט יוסף רון

**טיגיסט יוסף רון** (באמהרית: **ትግስት ዮሴፍ ሮን**; באנגלית: **Tigist Yoseph Ron**; נולדה ב-1977) היא אמנית וציירת ישראלית. זוכת פרס שיף לשנת 2019.

## ביוגרפיה
יוסף רון נולדה בשנת 1977 בגונדר, אתיופיה, למשפחה של 12 אחים. עלתה לישראל בשנת 1984 במבצע משה, שכלל מסע רגלי דרך סודאן, וגדלה בראשון לציון. אמה נפטרה כשיוסף רון הייתה בת 16. לפני שירותה הצבאי עבדה כגרפיקאית במשרד פרסום. יוסף רון היא בוגרת המחלקה לתקשורת חזותית בבצלאל. לאחר מכן למדה רישום וציור אצל האמנים צביקה לחמן ודוד ניפו. יוסף רון נשואה ואמא לשלושה ילדים.

## קריירה

בתחילת דרכה כמעצבת גרפית ומאיירת, עסקה יוסף רון בפרויקטים הקשורים בעדה האתיופית. בשנת 2017 איירה ספר ילדים על חג הסיגד שכתב מנברו שמעון.

במאי 2018, השתתפה בתערוכת פופ אפ  זוגית ביחד עם נירית טקלה באדיס אבבה בשיתוף משרד התרבות.

בדצמבר 2018, השתתפה בתערוכה הזוגית "במקומה" לצד האמנית מימי טסמה סיבהו בגלריה אידריס. התערוכה עסקה בזהות לאומית ואימהות בצורה אישית וקולקטיבית, ובתפקידן המרכזי של הנשים במעבר מאתיופיה לישראל.

במרץ 2019, יוסף רון השתתפה בתערוכה הקבוצתית "קו הצבע" שכל משתתפותיה יוצאות אתיופיה. את התערוכה אצרה זווידתו יוסף סרי והיא הוצגה במכללת ספיר. לצד דימויים שעסקו בבית, נשיות, אמהות וזיכרונות ילדות, הציגה יוסף רון את דיוקנותיהם של יהודה ביאדגה, יוסף סלמסה ואברה מנגיסטו.

באוקטובר 2019, שלושת הדיוקנאות הושאלו מיוסף רון וגלריית אידריס ונתלו בין שני חלקי תצוגת הקבע של אוסף האמנות הישראלית במוזיאון תל אביב. יוסף רון אמרה ש"הסדרה נוצרה מתוך תחושת התסכול הגדול מכך שהמקרים הקשים והכאב של המשפחות לא מזעזע ומניע לפעולה אימהות ואנשים שהם לא מהקהילה".

לאחר שזכתה בפרס שיף לשנת 2019, נערכה ליוסף רון ב-2020 מוזיאון תל אביב לאמנות תערוכת יחיד בשם "**הנייר הלבן שחור מבפנים**", אוצרת: עמנואלה קלו. בתערוכה שלוש חטיבות העוסקות בזהות עצמית ובהגדרה עצמית דרך יחסיה עם אמה ובמשבר ההגירה לישראל: רישומים של בני משפחתה וקהילתה שבמרכזם דיוקן אמה, יעלמוורק (באמהרית:"זהב העולם") שמתה כשיוסף רון הייתה בת 16; רישומים של עבודות נשים סיזיפיות במרחב הביתי באתיופיה ורישומים מזמן שהותה של המשפחה במשך חמש שנים במרכז קליטה בעתלית. בתערוכה כלולים גם דיוקנאות של אברהם מנגיסטו השבוי בידי החמאס משנת 2014 ושל יהודה ביאדגה ויוסף סלמסה
זכרונם לברכה.

במרץ 2024 נערכה בגלריה ברוורמן תערוכת יחיד שלה - "מעבר לסדר". הגלריה אף איפשרה ליוסף רון להשתמש בחלל הגלריה כסטודיו פרטי לאחר שבעקבות מתקפת אוקטובר נאלצה לפנות את הסטודיו שלה.
## תערוכות יחיד
* 2020 - "**הנייר הלבן שחור מבפנים**", מוזיאון תל אביב. אוצרוּת: עמנואלה קלו
* 2023 - **"מעבר לסדר",** גלריה ברוורמן. העבודות מתייחסות להתמודדות עם מות אביה ולמתרחש בישראל.

## תערוכות קבוצתיות
*2018 - "**במקומה**", גלריה אידריס, מוזיאון יפו
*2019 - "**קו הצבע**", אוצרת: זוודיתו יוסף סרי, מכללת ספיר

## פרסים והוקרה
*2019 - פרס שיף לאמנות פיגורטיבית.

## קישורים חיצוניים

*
*
*
* 

## הערות שוליים

קטגוריה:אמניות ישראליות
קטגוריה:ציירות ישראליות
קטגוריה:ציירים ישראלים
קטגוריה:ישראליות ילידות אתיופיה
קטגוריה:ישראלים ילידי אתיופיה
קטגוריה:ישראליות זוכות פרסים: אמנות
קטגוריה:עולות בשנות ה-1980
קטגוריה:עולים בשנות ה-1980
קטגוריה:בוגרות בצלאל, אקדמיה לאמנות ועיצוב
קטגוריה:בוגרי בצלאל, אקדמיה לאמנות ועיצוב
קטגוריה:זוכות פרס שיף
קטגוריה:זוכי פרס שיף
קטגוריה:ישראליות שנולדו ב-1977
קטגוריה:ישראלים שנולדו ב-1977
ג'אני מורנדי

[ממוזער|ג'אני מורנדי ב[אירוויזיון 1970]]
[ממוזער|ג'אני מורנדי (משמאל) עם [אדריאנו צ'לנטנו ב-2009]]
**ג'אני מורנדי** (באיטלקית: **Gianni Morandi**; נולד ב-11 בדצמבר 1944) הוא זמר, שחקן ובדרן איטלקי.

## ביוגרפיה
ג'אן לואיג'י מורנדי נולד בכפר קטן בשם מונגידורו באזור אמיליה-רומאניה. אביו רנטו היה פעיל במפלגה הקומוניסטית האיטלקית, וג'אני עזר לו למכור את עיתוני המפלגה. בגיל צעיר עבד מורנדי כמצחצח נעליים, סנדלר ומוכר ממתקים בבית הקולנוע היחיד בכפר. יכולותיו הקוליות הובילו אותו לשיר במספר הופעות קטנות, בהן בפעילות של המפלגה הקומוניסטית.

הופעת הבכורה שלו הייתה ב-1962, ועד מהרה הגיע למקומות גבוהים או זכה בתחרויות זמר פופולריות באיטליה, בהן פסטיבל קנצוניסימה ב-1969. ב-1962 הוחתם על ידי חברת התקליטים RCA Italiana והגיע למעמד של כוכב עם השיר "Fatti mandare dalla mamma".

ב-1970 ייצג מורנדי את איטליה בתחרות הזמר של האירוויזיון עם השיר "Occhi di ragazza". הקריירה שלו החלה לדעוך בשנות השבעים של המאה העשרים, אך זכתה לפריחה מחודשת בשנות השמונים. ב-1987 זכה בפסטיבל סן רמו עם השיר "Si può dare di più", אותו שר יחד עם אנריקו רוג'רי ואומברטו טוצי. ב-1995 הגיע למקום השני בתחרות, ובשנת 2000 הגיע למקום השלישי.

מספר העותקים של תקליטים שמכר מורנדי מוערך בחמישים מיליון.

מורנדי כתב מספר ספרים אוטוביוגרפיים. הוא הופיע ב-18 סרטי קולנוע. בטלוויזיה גילם את בעלה של קלוד ז'אד בסדרת הטלוויזיה "Voglia di Volare" משנת 1984. עוד שיחק בסדרות טלוויזיה אחדות, והנחה תוכניות טלוויזיה פופולריות.

ב-1966 התחתן עם השחקנית לאורה אפריקיאן, איתה שיחק במספר סרטים מוזיקליים איטלקיים (Musicarello). בני הזוג התגרשו ב-1979.

ב-2011 נבחר להנחות את פסטיבל סן רמו יחד עם בלן רודריגז ואליזבטה קנאליס. אליהם הצטרפו הקומיקאים לוקה ביזארי ופאולו קסיסאואלו מתוכנית הסאטירה "Le Iene". באוקטובר 2011 נבחר להנחות את פסטיבל סן רמו של 2012.

בתחילת 2016 יצא מורנדי יחד עם קלאודיו בליוני לסיבוב הופעות בשם "Capitani Coraggiosi Tour".

## פרסים וכיבודים
* ג'אני מורנדי הוא נשיא כבוד של קבוצת הכדורגל בולוניה 1909 החל משנת 2010.
* שיריו "In ginocchio da te", "Non son degno di te" ו-"Scende la pioggia" מכרו יותר ממיליון עותקים והגיעו למעמד של תקליט זהב.
* אסטרואיד שהתגלה ב-2007 על ידי אסטרונום חובב איטלקי בשם וינצ'נצו קאסולי נקרא על שמו "248970 Giannimorandi".

## קישורים חיצוניים

* 

## הערות שוליים

קטגוריה:משתתפי פסטיבל סן רמו 1972
קטגוריה:משתתפי פסטיבל סן רמו 1980
קטגוריה:משתתפי פסטיבל סן רמו 1983
קטגוריה:משתתפי פסטיבל סן רמו 1987
קטגוריה:משתתפי פסטיבל סן רמו 1995
קטגוריה:משתתפי פסטיבל סן רמו 2000
קטגוריה:משתתפי פסטיבל סן רמו 2022
קטגוריה:זוכי פסטיבל סן רמו
קטגוריה:משתתפי אירוויזיון 1970
קטגוריה:נציגי איטליה באירוויזיון
קטגוריה:זמרים איטלקים
קטגוריה:איטלקים שנולדו ב-1944
סנדי אלן

**סנדרה איליין אלן** (באנגלית: **Sandra Elaine Allen**; 18 ביוני 1955 – 13 באוגוסט 2008) הייתה אישה אמריקאית, שבמהלך חייה הוכרה כאישה הגבוהה בעולם על ידי ספר השיאים של גינס. גובהה היה 231 סנטימטרים. בשנת 2008 יאו דפן הגיע לגובה של 234 ס"מ ועברה אותה.

## ביוגרפיה
אלן נולדה בשנת 1955 בעיר שלביוויל שבאינדיאנה.

גובהה של אלן נבע מגידול בבלוטת יותרת המוח, שגרמה לשחרור ללא שליטה של הורמון גדילה. בגיל 22 עברה אלן ניתוח להסרת גידול זה, מה שהאט את גביהתה, שלא נעצרה עד יום מותה.

אלן נשאה לראשונה את התואר "האישה הגבוהה ביותר בעולם" בשנת 1976. במשך השנים החזיקו אותו לסירוגין נשים נוספות, אך משנת 1992 ועד למותה, החזיקה בו אלן ברציפות.

בשנותיה המאוחרות אלן השתמשה בכיסא גלגלים, מכיוון שרגליה וגבה לא יכלו לתמוך בגובה. בשלב מסוים בחייה היא הייתה מרותקת למיטה בגלל מחלה, מה שגרם להתנוונות השרירים. בשל מגבלה זו, היא בילתה את שנותיה האחרונות בעיר הולדתה, באותו מקום בו שהתה האישה הזקנה בעולם באותה תקופה, עדנה פארקר.

אלן מעולם לא התחתנה.

במהלך השנים הסתובבה אלן בבתי ספר ומסרה הרצאות על החשיבות שבקבלת השונה והאחר. כמו כן, במהלך מספר שנים היא שימשה כמזכירתו של ראש עיריית אינדיאנפוליס.

## בתרבות
אלן כתבה ספר בשם "Cast A Giant Shadow".

אלן גם שיחקה בסרט האיטלקי זוכה האוסקר "Fellini's Casanova", בסרט הטלוויזיה "Side Show" ובסרט הדוקומנטרי הקנדי-אמריקאי "Being Different". להקת הרוק הניו זילנדית "Split Enz" כתבה שיר על אלן בשנת 1982. השיר, שנקרא "Hello Sandy Allen", יצא באלבומם "Time and Tide".

## מותה
ב-13 באוגוסט 2008 מתה אלן כתוצאה מאי ספיקת כליות וזיהומים בדם שנגרמו מהסתבכות של סוכרת. מלגה על שמה מוענקת מדי שנה על ידי בית הספר התיכון בעיר שלביוויל.

## קישורים חיצוניים

* בעיות ענק, באתר הניו יורק טיימס, 22 באוגוסט 2008
* הספד באתר העיתון "Evansville Courier & Press"
* 

## הערות שוליים

קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:סופרות אמריקאיות
קטגוריה:סופרים אמריקאים
קטגוריה:אמריקאיות שנולדו ב-1955
קטגוריה:אמריקאים שנולדו ב-1955
קטגוריה:אמריקאיות שנפטרו ב-2008
קטגוריה:אמריקאים שנפטרו ב-2008
דניאל טננבאום

**דניאל מילר-טננבאום** (בפורטוגזית: **Daniel Miller-Tenenbaum**; נולד ב-19 באפריל 1995) הוא כדורגלן ברזילאי-ישראלי המשחק בעמדת השוער בעירוני קריית שמונה מליגת העל.

## קריירת מועדונים
טננבאום נולד בריו דה ז'ניירו, ברזיל. החל את דרכו ככדורגלן וכשוער במחלקת הנוער של פלמנגו הברזילאית. ב-7 בדצמבר 2014 ערך את הופעת הבכורה שלו בקבוצה הבוגרת של פלמנגו הברזילאית בתיקו 1–1 עם גרמיו, לאחר הרחקתו של .

ב-31 באוגוסט 2016 הושאל למכבי תל אביב מליגת העל, עם אופציה לרכישה. ב-30 ביולי 2017 ערך את הופעת הבכורה שלו בקבוצה בניצחון 0–2 על בני יהודה במסגרת גביע הטוטו.

ב-23 באפריל 2019 ערך את הופעת הבכורה שלו בליגת העל בניצחון 0–1 על בני יהודה. עד לסיום העונה שותף בעוד ארבעה משחקים.

את עונת 2019/2020 החל כשוער שני, אולם לאחר פציעתו של אנדראס יאניוטיס הפך לשוער הראשון. מפתיחת העונה שמר על שער נקי במשך 13 מחזורים רצופים – בכך שבר את השיא הישראלי לדקות ללא ספיגה שהיה שייך לגיורא אנטמן, וקבע שיא עולמי של דקות ללא ספיגת שער מתחילת עונה במחזור ה-11. בסופו של דבר ספג טננבאום שלושה מחזורים לאחר מכן, במשחקה של מכבי תל אביב נגד סקציה נס ציונה, וקבע את השיא על 1,272 דקות ללא ספיגת שער ברציפות.

ביוני 2021, לאחר שפתח במשחק הגמר בו ניצחה מכבי 1–2 את הפועל תל אביב וזכה עם הקבוצה בגביע המדינה, האריך את חוזהו בקבוצה לשתי עונות נוספות. לקראת עונת 2021/2022 נפצע ואיבד את מקומו לטובת דניאל פרץ, שהמשיך לעמוד בשער הקבוצה גם לאחר החלמתו של טננבאום. בשתי העונות הבאות מיעט לשחק ושותף במשחק ליגה אחד בלבד. לאחר סיום עונת 2022/2023 הודיעה הקבוצה על שחרורו. ב-24 באוגוסט של אותו הקיץ חזר לקבוצה לאחר עזיבתו של דניאל פרץ לבאיירן מינכן.

ב-10 ביולי 2024 חתם בעירוני טבריה.
ב-21 במאי 2025 חתם בעירוני קריית שמונה.

## חיים אישיים
קיבל אזרחות ישראלית מתוקף חוק השבות עקב היותו ממוצא יהודי, אך מאחר שבאותה עת טרם מלאו לו 23, היה עליו להתגייס לצה"ל. הוא שירת כנהג בחיל האוויר והיה איש קשר לחיילים בודדים שהגיעו מברזיל.בשנת 2025, נישא לבחירת ליבו גלית פרדליס.

## תארים
; מכבי תל אביב
*אליפות: 2018/2019, 2019/2020, 2023/2024
*גביע המדינה: 2020/2021
*גביע הטוטו: 2017/2018, 2018/2019, 2020/2021, 2023/2024
*אלוף האלופים: 2019, 2020

## קישורים חיצוניים

* 
* 

## הערות שוליים

קטגוריה:כדורגלנים ברזילאים
קטגוריה:כדורגלנים יהודים
קטגוריה:כדורגלנים ישראלים
קטגוריה:שוערי כדורגל ברזילאים
קטגוריה:שוערי כדורגל יהודים
קטגוריה:שוערי כדורגל ישראלים
קטגוריה:ספורטאים יהודים ברזילאים
קטגוריה:ריו דה ז'ניירו: כדורגלנים
קטגוריה:כדורגלני פלמנגו
קטגוריה:כדורגלני מכבי תל אביב
קטגוריה:כדורגלני עירוני טבריה
קטגוריה:ישראלים ילידי ברזיל
קטגוריה:עולים בשנות ה-2010
קטגוריה:ישראלים שנולדו ב-1995
UMF סלפוס

**UMF סלפוס** (באיסלנדית: **Selfoss men's football**, ידוע בכינוי **UMF Selfoss**) הוא מועדון כדורגל איסלנדי, מהעיר סלפוס. נכון לעונת 2025, המועדון משחק בליגה האיסלנדית השנייה.

נכון לתום עונת 2018, הקבוצה שיחקה שתי עונות בליגת העל האיסלנדית, 31 עונות בליגה השנייה ו-20 עונות בליגה השלישית.

## היסטוריה
הקבוצה הוקמה בשנת 1955, אך היא התמודדה באופן מקצועני רק משנת 1966, אז התמודדה בליגה השלישית ועלתה לליגה השנייה בתום העונה לאחר שסיימה במקום הראשון בליגה השלישית. בשנת 1977 ירדה לליגה השלישית, אך עלתה לאחר עונה אחת בלבד, כשסיימה את עונת 1978 במקום הראשון. את עונות 1979–1981 שיחקה בליגה השנייה, את עונות 1982–1985 בשלישית, את עונות 1986–1992 בשנייה, 1993 בשלישית, 1994 בשנייה, ואת העונות 1995–2007 בליגה השלישית. את עונת 2008 סיימה הקבוצה במקום השלישי בליגה השנייה, ובתום עונת 2009 עשתה היסטוריה לאחר שסיימה במקום הראשון בליגה השנייה ועלתה לראשונה לליגת העל האיסלנדית. היא סיימה את העונה במקום האחרון וחזרה לליגה השנייה, אך בתום העונה שבה לליגת העל. את עונת 2011 סיימה במקום הלפני אחרון בליגת העל, וחזרה לליגה השנייה, ומאז לא שבה אל הליגה הראשונה. בעונות 2012–2018 שיחקה בליגה השנייה, ובתום עונת 2018 סיימה במקום האחרון בטבלה וירדה לליגה השלישית, בה לא שיחקה מעונת 2007.

## קישורים חיצוניים
* 
* אתר האוהדים של הקבוצה

קטגוריה:קבוצות כדורגל איסלנדיות
קטגוריה:קבוצות כדורגל שהוקמו ב-1955
ג'ונתן מנסה

**ג'ונתן מנסה** (באנגלית: **Jonathan Mensah**; נולד ב-13 ביולי 1990) הוא כדורגלן עבר גנאי ששיחק בעמדת המגן.

## קריירת מועדונים
מנסה התחיל את הקריירה שלו במחלקת הנוער של אשנטי גולד מליגת העל הגנאית. בגיל 17 בלבד הוא עלה לקבוצה הבוגרת ורשם 29 הופעות וכבש שני שערים.

בספטמבר  חתם בפרי סטייט סטארס מליגת העל של דרום אפריקה. ב-10 בינואר 2009 הבקיע את שער הבכורה שלו בקבוצה בניצחון 2–3 נגד אמזולו. בקיץ  הרשים במבחנים בפנאתינאיקוס ההיוונית, אך לא חתם עקב מחסת הזרים המלאה.

ב-1 בינואר 2010 מנסה חתם באודינזה מהסרייה א' והושאל מיידית לגרנאדה מהליגה הספרדית השלישית, אך במהלך העונה לא שותף באף משחק. ב-29 באוגוסט 2010 ערך את הופעת הבכורה שלו בקבוצה בהפסד 1–4 נגד ריאל בטיס. ב-21 בנובמבר, הבקיע את שער הבכורה שלו בקבוצה בהפסד 2–3 לנומנסיה. מנסה היה שותף לעלייה של גרנאדה ללה ליגה אחרי 35 עונות.

ב-8 ביולי 2011 מנסה חתם לארבע שנים באוויאן מליגת העל הצרפתית. ב-21 בספטמבר, מנסה ערך את הופעת הבכורה שלו בקבוצה בהפסד 0–2 לאולימפיק מרסיי. כעבור כמה שבועות, נפצע בברכו במהלך משחק נבחרתו וגמר את העונה. ב-19 במאי 2015, מנסה הושעה על ידי פיפ"א לארבעה חודשים לאחר שחתם שלא כחוק באוויאן, עת היה תחת חוזה באודינזה. לאחר סיום ההשאלה, חתם על חוזה חדש בקבוצה.

ב-23 בפברואר 2016 מנסה חתם באנז'י מחצ'קלה תמורת 150 אלף אירו. את הופעת הבכורה שלו עבור אנז'י, ערך בהפסד 0–1 לאמקאר פרם.

ב-10 בפברואר 2023 מנסה חתם בסן חוזה ארת'קווייקס.

ב-4 בינואר 2024 חתם בניו אינגלנד רבולושן.

## קריירה בינלאומית
בצעירותו, שיחק מנסה בנבחרת גאנה עד גיל 20 וזכה עמה באליפות אפריקה עד גיל 20 בכדורגל ובגביע העולם בכדורגל עד גיל 20 בשנת . ב-31 במאי 2009 ערך את הופעת הבכורה שלו בנבחרת אוגנדה. ב-8 בפברואר 2011, הבקיע את שער הבכורה שלו בנבחרת 1–4 נגד .

מנסה, השתתף עם הנבחרת בגביע אפריקה לאומות בשנים 2010, 2012, 2013, 2015, 2017 ו-2019 ובנוסף גם במונדיאל 2010 ומונדיאל 2014.

## תארים
; גרנאדה
*הליגה הספרדית השלישית: 
*פלייאוף העלייה ללה ליגה: 

;קולומבוס קרו
* גביע ה-MLS:  2020
* גביע קמפאונס: 2021

; נבחרת גאנה
*אליפות אפריקה לנוער: 
*גביע העולם בכדורגל עד גיל 20: 

## קישורים חיצוניים

* 

קטגוריה:כדורגלנים גנאים
קטגוריה:מגני כדורגל גנאים
קטגוריה:כדורגלני אודינזה
קטגוריה:כדורגלני גרנדה
קטגוריה:כדורגלני אוויאן
קטגוריה:כדורגלני אנז'י מחצ'קלה
קטגוריה:כדורגלני קולומבוס קרו
קטגוריה:כדורגלני סן חוזה ארת'קווייקס
קטגוריה:כדורגלני ניו אינגלנד רבולושן
קטגוריה:כדורגלני נבחרת גאנה
קטגוריה:כדורגלני גביע אפריקה לאומות 2010
קטגוריה:כדורגלני מונדיאל 2010
קטגוריה:כדורגלני גביע אפריקה לאומות 2012
קטגוריה:כדורגלני גביע אפריקה לאומות 2013
קטגוריה:כדורגלני מונדיאל 2014
קטגוריה:כדורגלני גביע אפריקה לאומות 2015
קטגוריה:כדורגלני גביע אפריקה לאומות 2017
קטגוריה:כדורגלני גביע אפריקה לאומות 2019
קטגוריה:כדורגלני גביע אפריקה לאומות 2021
קטגוריה:ספורטאים זרים באיטליה
קטגוריה:ספורטאים גנאים בספרד
קטגוריה:ספורטאים גנאים בצרפת
קטגוריה:ספורטאים זרים ברוסיה
קטגוריה:ספורטאים גנאים בארצות הברית
קטגוריה:גנאים שנולדו ב-1990
וולסונגור

**מועדון הכדורגל וולסונגור** (באיסלנדית: **Íþróttafélagið Völsungur**) הוא מועדון כדורגל איסלנדי, מהעיר הוסאוויק, עיירת דיג קטנה השוכנת על חופו המזרחי של מפרץ סקיאלפנדי בצפון איסלנד, למרגלותיו המערביים של חצי האי טיורנס.

הקבוצה משחקת ב לאחר שעלתה מהליגה האיסלנדית השלישית, בתום עונת 2024.

הקבוצה שיחקה שתי עונות בליגת העל האיסלנדית, בעונת 1987 ובעונת 1988.

בשנת 1974 הגיעה הקבוצה לחצי גמר הגביע האיסלנדי.

## קישורים חיצוניים
* 

קטגוריה:קבוצות כדורגל איסלנדיות
קטגוריה:קבוצות כדורגל שהוקמו ב-1927
קרחון סולסברי

**קרחון סולסברי** או **קרחון סאלסברי** (באנגלית: **Salisbury Glacier**; בגרינלנדית: **Pinguarsuit Sermiat**) הוא קרחון בצפון מערב גרינלנד.

אורכו של קרחון סאליסבורי כ-3 קילומטרים ורוחבו 450 מטרים.

גובהו של הקרחון 260 מטרים מעל פני הים.

הקרחון ממוקם מצפון לבסיס האוויר תולה.

הקרחון הוא אחד מארבעת הקרחונים הגדולים המזינים את פיורד וולסטנהולם; (הקרחונים האחרים הם: קרחון צ'מברלין, קרחון קנוד ראסמוסן, וקרחון האראלד מולטקה).

## לקריאה נוספת

• Steven J. Mock, **[https://books.google.co.il/books?id=LPODlUM4H9IC&pg=PA1&lpg=PA1&dq=%22Chamberlin+Glacier%22+Greenland&source=bl&ots=8A6MB_u6nx&sig=ACfU3U3nq9NfdMr0xYWraXKDgBlSarL3EQ&hl=en&sa=X&ved=2ahUKEwjVtKHMyb_lAhUJCuwKHX3ABF4Q6AEwEHoECAkQAQ#v=onepage&q=%22Chamberlin%20Glacier%22%20Greenland&f=false Fluctuations of the terminus of the Moltke Glacier]**, Cold Regions Research and Engineering Laboratory (U.S.), P 2

## קישורים חיצוניים
* מפת אזור קרחון סולסבורי
* תצלום לוויין של אזור קרחון סולסבורי
* תצלום אוויר של אזור קרחון סולסבורי

## הערות שוליים

סולסבורי
יחסי הרפובליקה של קונגו – שווייץ

**יחסי הרפובליקה של קונגו–שווייץ** הם היחסים הדיפלומטיים הרשמיים שבין **[[הרפובליקה של קונגו]]** לבין **[[שווייץ|הקונפדרציה השווייצרית]]**.

## היסטוריה
בין הרפובליקה של קונגו לבין הקונפדרציה השווייצרית מתקיימים יחסים דיפלומטיים רשמיים. על פי משרד החוץ של שווייץ, היחסים הדיפלומטיים שבין הרפובליקה של קונגו לבין הקונפדרציה השווייצרית הם יחסים ידידותיים וחמים אך לא מאוד אינטנסיביים.

בין 1930 ל-1940, בערך חמישה עשר אזרחים שווייצרים התגוררו ברפובליקה של קונגו, שכונתה באותו הזמן בשם "קונגו הצרפתית". רוב האזרחים השווייצרים התושבים ברפובליקה של קונגו היו מהנדסים אשר הגיעו למקום על מנת לעבוד בבניית קו הרכבת מברזוויל לפואנט נואר.

שווייץ הכירה בעצמאותה של הרפובליקה של קונגו בשנת 1960. שנתיים לאחר מכן, שתי המדינות חתמו על הסכמים בילטרליים בתחומי הסחר, ההגנה על ההשקעות ושיתוף פעולה טכני. ב-1964 חתמו שתי המדינות על הסכם תנועה אווירית. מספר הסכמים בנושא החוב של הרפובליקה של קונגו נחתמו ב-1986, 1991 ו-2005.

על פי הלשכה השווייצרית המרכזית לסטטיסטיקה, בסוף שנת 2015 התגוררו ברפובליקה של קונגו שלושים ושישה אזרחים שווייצרים.

## נציגויות דיפלומטיות
* שווייץ אינה מיוצגת ברפובליקה של קונגו, הן בדרג השגרירות והן בדרג הקונסולרי. שווייץ האמינה את שגרירותה שבקינשאסה, בירת הרפובליקה הדמוקרטית של קונגו הסמוכה, על הרפובליקה של קונגו.
* הרפובליקה של קונגו אינה מיוצגת בשווייץ בדרג השגרירות. הרפובליקה של קונגו מיוצגת בשווייץ בדרג הקונסולרי באמצעות קונסוליה רשמית שהיא מחזיקה בעיר ז'נבה.

## קישורים חיצוניים
* Bilateral relations Switzerland–Republic of the Congo, אתר משרד החוץ של שווייץ

## הערות שוליים

קטגוריה:ערכים ללא קטגוריות פיזיות - יחסי חוץ
יחסי רואנדה–שווייץ

**יחסי רואנדה–שווייץ** הם היחסים הדיפלומטיים הרשמיים שבין **[[רואנדה|רפובליקת רואנדה]]** לבין **[[שווייץ|הקונפדרציה השווייצרית]]**.

## היסטוריה
בין רפובליקת רואנדה לבין הקונפדרציה השווייצרית מתקיימים יחסים דיפלומטיים רשמיים. על פי משרד החוץ של שווייץ, היחסים הדיפלומטיים הרשמיים שבין רפובליקת רואנדה לבין הקונפדרציה השווייצרית הם יחסים דיפלומטיים חמים וידידותיים, המתרכזים בעיקרם בהגברת שיתופי הפעולה שבין שתי המדינות.

רואנדה זכתה בעצמאותה מצרפת בשנת 1962 והוכרה באופן מידי על ידי שווייץ. רואנדה נעשתה למדינה מועדפת לסיוע שווייצרי להתפתחותה בשנת 1963. באותה השנה, אזרחים שווייצרים לראשונה נהפכו ליועצים אישיים של נשיא רואנדה. שווייץ החזיקה שגרירות בעיר קיגאלי בין 1970 ל-1975.

לאחר רצח העם ברואנדה של 1994, שווייץ ניתקה את רוב קשריה עם רואנדה ופנתה לספק סיוע הומניטרי לנפגעים במדינה. ארבע שנים לאחר מכן החלו לחזור בהדרגה שיתופי הפעולה. בשנת 2004, התוכנית לשיקום רואנדה קיבלה הארכה של עוד ארבע שנים. שווייץ עובדת עם רואנדה כחלק מתוכנית אזורית החל משנת 2009.

על פי הלשכה השווייצרית המרכזית לסטטיסטיקה, בסוף שנת 2017 התגוררו ברואנדה תשעים וחמישה אזרחים שווייצרים.

## נציגויות דיפלומטיות
* רואנדה אינה מיוצגת בשווייץ בדרג השגרירות. רואנדה מיוצגת בשווייץ בדרג הקונסולרי באמצעות שתי קונסוליות רשמיות שהיא מחזיקה בערים: ז'נבה, וסיון.
* שווייץ אינה מיוצגת ברואנדה, הן בדרג השגרירות והן בדרג הקונסולרי. שווייץ מיוצגת ברואנדה באמצעות משרד ייצוגי שהיא מחזיקה בקיגאלי, בירת המדינה. שווייץ האמינה את שגרירותה שבניירובי, בירת קניה, על רואנדה.

## קישורים חיצוניים
* Bilateral relations Switzerland–Rwanda, משרד החוץ של שווייץ

## הערות שוליים

קטגוריה:ערכים ללא קטגוריות פיזיות - יחסי חוץ
היפרסומניה אידיופתית

**היפרסומניה אידיופָּתית** (באנגלית: **Idiopathic hypersomnia**) היא הפרעה נוירולוגית, המאופיינת בעיקר ב. הלוקים במחלה מאובחנים בדרך כלל בשלב מאוחר של חייהם, מה שמוביל לחוסר הכרה ולזלזול מהסובבים ולמודעות ציבורית נמוכה. המחלה היא כרונית, וחסרת תרופה, אך ישנם מספר טיפולים שנעשה בהם שימוש, בעיקר תרופות לנרקולפסיה שמאושרות על ידי ה-FDA.

בספרות המקצועית ניתן למצוא מגוון כינויים למחלה, כגון "primary hypersomnia", "central hypersomnia", "hypersomnia of brain origin", "IHS" ועוד.

## התפתחות המחלה
בדרך כלל, הסימפטומים של היפרסומניה אידיופתית מתחילים בגיל ההתבגרות, אך הם יכולים להתחיל בגיל מאוחר יותר. לאחר הופעתה, ההיפרסומניה מחמירה לעיתים קרובות לאורך מספר שנים, אך היא לעיתים נותרת יציבה. הפוגה ספונטנית נצפתה רק אצל 10–15% מהמטופלים.

## תסמינים
לאנשים הסובלים מהיפרסומניה אידיופתית יש פרקים חוזרים ונשנים של ישנוניות יתר ביום. השינה שלהם היא בדרך כלל עמוקה, עם קושי משמעותי להתעורר. אף על פי שהם קיבלו שעות שינה רבות יותר מכפי שגוף אנושי צריך, גם כשהם מצליחים להתעורר הם עלולים לסבול מאינרציה של שינה (חוסר התמצאות משמעותי לאחר ההתעוררות). בדרך כלל התנומות הן בשעות היום, ארוכות מאוד (עד מספר שעות) והן גם אינן מרעננות, בניגוד לתנומות הקצרות והמרעננות המועילות ללוקים בנרקולפסיה.

מחקרים מצאו מספר תופעות לוואי נוספות למחלה, כמו דפיקות לב, בעיות עיכול, קושי לוויסות טמפרטורת הגוף, ומספר בעיות קוגניטיביות, במיוחד בעיות זיכרון וריכוז, חרדה ודיכאון. כמו כן נצפו לעיתים תסמינים של מחלת רנו, עלפונות, סחרחורות, כאבי ראש והפרעה בזקפה. עם זאת, כל התופעות האלו יכולות להיות תופעות לוואי של גורמים נוספים, ולא הוכח בצורה חד משמעית כי הן תופעת לוואי של היפרסומניה אידיופתית.

## טיפול
נכון ל-2019, אין תרופה להיפרסומניה אידיופתית. כמו כן, מכיוון שמנגנון המחלה הבסיסי עדיין לא מובן לחלוטין, בדרך כלל מאמצי הטיפול מתמקדים בעיקר בהקלת הסימפטומים. אף על פי שישנן מספר תרופות שאושרו על ידי ה-FDA לשימוש בנרקולפסיה, אין תרופות שאושרו על ידי ה-FDA להיפרסומניה אידיופתית. לפיכך, התרופות המקדמות התעוררות המשמשות לחולי נרקולפסיה משמשות בדרך כלל מחוץ לסל התרופות כדי לסייע ללוקים בהיפרסומניה אידיופתית. חלק מהתרופות הממריצות הן מתילפנידאט, סלג'ילין, דסוקסין ועוד. עם זאת, ממריצים אקטיביים יותר, כמו מזינדול, אינם מאושרים לשימוש בארצות הברית. הממריצים עלולים לגרום למפרע לבעיה נוספת, נדודי שינה.

כמו כן יש שימוש בתרופות וטיפולים רגילים במעבדות שינה. קפאין, עם זאת, אינו ממריץ מספיק ללוקים בהיפרסומניה ובנרקולפסיה.

## הערות שוליים

קטגוריה:הפרעות שינה
קטגוריה:תסמונות התנהגותיות הקשורות להפרעות פיזיולוגיות ולגורמים גופניים
קטגוריה:הפרעות ארעיות והתקפי פתע